**คู่มือสำหรับประชาชน: การจดทะเบียนพาณิชย์ (ตั้งใหม่) ตามพ.ร.บ.ทะเบียนพาณิชย์พ.ศ. 2499 กรณีผู้ขอจดทะเบียนเป็นบุคคลธรรมดา องค์การบริหารส่วนตำบลโคกหินแฮ่ อำเภอเรณูนคร จังหวัดนครพนม**

หน่วยงานที่รับผิดชอบ: องค์การบริหารส่วนตำบลโคกหินแฮ่ อำเภอเรณูนคร จังหวัดนครพนม

กระทรวง: กระทรวงมหาดไทย

1. **ชื่อกระบวนงาน**: การจดทะเบียนพาณิชย์ (ตั้งใหม่) ตามพ.ร.บ.ทะเบียนพาณิชย์พ.ศ. 2499 กรณีผู้ขอจดทะเบียนเป็นบุคคลธรรมดา องค์การบริหารส่วนตำบลโคกหินแฮ่ อำเภอเรณูนคร จังหวัดนครพนม
2. **หน่วยงานเจ้าของกระบวนงาน:** องค์การบริหารส่วนตำบลโคกหินแฮ่ อำเภอเรณูนคร จังหวัดนครพนม
3. **ประเภทของงานบริการ:** กระบวนงานบริการที่เบ็ดเสร็จในหน่วยเดียว
4. **หมวดหมู่ของงานบริการ:** จดทะเบียน
5. **กฎหมายที่ให้อำนาจการอนุญาต หรือที่เกี่ยวข้อง:**

|  |  |
| --- | --- |
| 1) |  ประกาศกรมพัฒนาธุรกิจการค้าเรื่องกำหนดแบบพิมพ์เพื่อใช้ในการให้บริการข้อมูลทะเบียนพาณิชย์พ.ศ. 2555  |
| 2) | 1) กฎกระทรวงพาณิชย์ฉบับที่ 3 (พ.ศ. 2540) ออกตามความในพระราชบัญญัติทะเบียนพาณิชย์พ.ศ. 2499 |
| 3) | คำสั่งสำนักงานกลางทะเบียนพาณิชย์ที่ 1/2553 เรื่องหลักเกณฑ์และวิธีการกำหนดเลขทะเบียนพาณิชย์และเลขคำขอจดทะเบียนพาณิชย์ |
| 4) | ประกาศกรมพัฒนาธุรกิจการค้าเรื่องกำหนดแบบพิมพ์พ.ศ. 2549 |
| 5) | ประกาศกระทรวงพาณิชย์ฉบับที่ 83 (พ.ศ. 2515) เรื่องกำหนดพาณิชยกิจที่ไม่อยู่ภายใต้บังคับของกฎหมายว่าด้วยทะเบียนพาณิชย์ |
| 6) | ประกาศกระทรวงพาณิชย์ฉบับที่ 93 (พ.ศ. 2520) เรื่องกำหนดพาณิชยกิจที่ไม่อยู่ภายใต้บังคับแห่งพระราชบัญญัติทะเบียนพาณิชย์พ.ศ. 2499 |
| 7) | ประกาศกระทรวงพาณิชย์เรื่องการตั้งสำนักงานทะเบียนพาณิชย์แต่งตั้งพนักงานเจ้าหน้าที่และนายทะเบียนพาณิชย์ (ฉบับที่ 9) พ.ศ. 2552 และ (ฉบับที่ 10) พ.ศ. 2553  |
| 8) | ประกาศกระทรวงพาณิชย์เรื่องแต่งตั้งพนักงานเจ้าหน้าที่และนายทะเบียนพาณิชย์ (ฉบับที่ 8) พ.ศ.2552 |
| 9) | ประกาศกระทรวงพาณิชย์เรื่องให้ผู้ประกอบพาณิชยกิจต้องจดทะเบียนพาณิชย์ (ฉบับที่ 11) พ.ศ. 2553 |
| 10) | พ.ร.ฎ. กำหนดกิจการเป็นพาณิชยกิจพ.ศ. 2546 |
| 11) | พ.ร.บ. ทะเบียนพาณิชย์พ.ศ. 2499 |

1. **ระดับผลกระทบ:** บริการที่มีความสำคัญด้านเศรษฐกิจ/สังคม
2. **พื้นที่ให้บริการ:** ท้องถิ่น
3. **กฎหมายข้อบังคับ/ข้อตกลงที่กำหนดระยะเวลา** -

**ระยะเวลาที่กำหนดตามกฎหมาย / ข้อกำหนด ฯลฯ** 0 วัน

1. **ข้อมูลสถิติ**

 **จำนวนเฉลี่ยต่อเดือน** 0

 **จำนวนคำขอที่มากที่สุด** 0

 **จำนวนคำขอที่น้อยที่สุด** 0

1. **ชื่ออ้างอิงของคู่มือประชาชน** [สำเนาคู่มือประชาชน] การจดทะเบียนพาณิชย์ (ตั้งใหม่) ตามพ.ร.บ.ทะเบียนพาณิชย์พ.ศ. 2499 กรณีผู้ขอจดทะเบียนเป็นบุคคลธรรมดา องค์การบริหารส่วนตำบลโคกหินแฮ่ อำเภอเรณูนคร จังหวัดนครพนม 13/08/2558 11:40
2. **ช่องทางการให้บริการ**

|  |  |
| --- | --- |
| 1) | **สถานที่ให้บริการ** องค์การบริหารส่วนตำบลโคกหินแฮ่ เลขที่ 87 หมู่ที่ 3 ตำบลโคกหินแฮ่ อำเภอเรณูนคร จังหวัดนครพนม 48170 โทร/โทรสาร.042530831/ติดต่อด้วยตนเอง ณ หน่วยงาน**ระยะเวลาเปิดให้บริการ** เปิดให้บริการวัน จันทร์ ถึง วันศุกร์ (ยกเว้นวันหยุดที่ทางราชการกำหนด) ตั้งแต่เวลา 08:30 - 16:30 น. **หมายเหตุ** - |

1. **หลักเกณฑ์ วิธีการ เงื่อนไข(ถ้ามี) ในการยื่นคำขอ และในการพิจารณาอนุญาต**

ผู้มีหน้าที่จดทะเบียนพาณิชย์

 ผู้มีหน้าที่จดทะเบียนพาณิชย์ คือ บุคคล ธรรมดา คนเดียว หรือหลายคน (ห้างหุ้นส่วนสามัญ) หรือนิติบุคคลรวมถึงนิติบุคคลที่ตั้งขึ้นตามกฎหมายต่างประเทศที่มาตั้งสำนักงานสาขาในประเทศไทย ซึ่งประกอบกิจการค้าอันเป็นพาณิชยกิจตามที่กระทรวงพาณิชย์กำหนด

 กิจการค้าทีเป็นพาณิชยกิจที่ต้องจดทะเบียน

1. การทำโรงสีข้าว และการทำโรงเลื่อยที่ใช้เครื่องจักร

2. การขายสินค้าไม่ว่าอย่างใด ๆ อย่างเดียวหรือหลายอย่างก็ตาม คิดรวมทั้งสิ้นในวันหนึ่งวันใดขายได้เป็นเงินตั้งแต่ 20 บาทขึ้นไป หรือมีสินค้าดังกล่าวไว้เพื่อขาย มีมูลค่ารวมทั้งสิ้นเป็นเงินตั้งแต่ 500 บาทขึ้นไป

 3. การเป็นนายหน้าหรือตัวแทนค้าต่าง ซึ่งทำการเกี่ยวกับสินค้าไม่ว่าอย่างใด ๆ อย่างเดียวหรือหลายอย่างก็ตาม และสินค้านั้นมีค่ารวมทั้งสิ้นในวันหนึ่งวันใดเป็นเงินตั้งแต่ 20 บาท ขึ้นไป

 4. การประกอบหัตถกรรมหรือการอุตสาหกรรม ไม่ว่าอย่างใดอย่างเดียวหรือหลายอย่างก็ตาม และขายสินค้าที่ผลิตได้มีค่ารวมทั้งสิ้นในวันหนึ่งวันใดเป็นเงินตั้งแต่ 20 บาทขึ้นไป หรือในวันหนึ่งวันใดมีสินค้าที่ผลิตได้มีค่ารวมทั้งสิ้น เป็นเงินตั้งแต่ 500 บาท ขึ้นไป

 5. การขนส่งทางทะเล การขนส่งโดยเรือกลไฟ หรือเรือยนต์ประจำทาง การขนส่งโดยรถไฟ การขนส่งโดยรถราง การขนส่งโดยรถยนต์ประจำทาง การขายทอดตลาด การรับซื้อขายที่ดิน การกู้ยืมเงิน การรับแลกเปลี่ยนหรือซื้อขายเงินตราต่างประเทศ การซื้อหรือขายตั๋วเงิน การธนาคาร การโพยก๊วน การทำโรงรับจำนำ และการทำโรงแรม

 6. การขายหรือให้เช่าแผ่นซีดี แถบบันทึกวีดิทัศน์ แผ่นวีดีทัศน์ ดีวีดี หรือแผ่นวีดิทัศน์ระบบดิจิทัล เฉพาะที่เกี่ยวกับการบันเทิง

 7. การขายอัญมณี หรือเครื่องประดับซึ่งประดับด้วยอัญมณี

 8. การซื้อขายสินค้าหรือบริการ โดยวิธีการใช้สื่ออิเล็กทรอนิกส์ ผ่านระบบเครือข่ายอินเทอร์เน็ต

 9. การบริการอินเทอร์เน็ต

 10. การให้เช่าพื้นที่ของเครื่องคอมพิวเตอร์ แม่ข่าย

 11. การบริการเป็นตลาดกลางในการซื้อ ขายสินค้าหรือบริการ โดยวิธีใช้สื่ออิเล็กทรอนิกส์ผ่านระบบเครือข่ายอินเทอร์เน็ต

12. การผลิต รับจ้างผลิต แผ่นซีดี แถบบันทึก วีดีทัศน์แผ่นวีดีทัศน์ ดีวีดี หรือแผ่นวีดีทัศน์ระบบดิจิทัล เฉพาะที่เกี่ยวกับการบันเทิง

13. การให้บริการเครื่องคอมพิวเตอร์เพื่อใช้อินเตอร์เน็ต

 14. การให้บริการฟังเพลงและร้องเพลงโดยคาราโอเกะ

 15. การให้บริการเครื่องเล่นเกมส์

 16. การให้บริการตู้เพลง

 17. โรงงานแปรสภาพ แกะสลักและการทำหัตถกรรมจากงาช้าง การค้าปลีกการค้าส่งงาช้าง และผลิตภัณฑ์จากงาช้าง

 กรณีที่ผู้ประกอบกิจการค้าเป็นห้างหุ้นส่วนสามัญ นิติบุคคล ห้างหุ้นส่วนจำกัด บริษัทจำกัด ตรมประมวลกฎหมายเพ่งและพาณิชย์ หรือบริษัทมหาชนจำกัดตามกฎหมายว่าด้วยบริษัทชนจำกัด ประกอบกิจการค้าตาม (1)-(5) จะได้รับการยกเว้น ไม่ต้องจดทะเบียนพาณิชย์ แต่หากประกอบกิจการค้าตาม (6)-(17) ต้องจดทะเบียนพาณิชย์ด้วย

 เอกสารที่ใช้ในการจดทะเบียนพาณิชย์ (ตั้งใหม่)

 1. สำเนาบัตรประชาชน (ผู้ขอจด) พร้อมนำบัตรประชาชนมาแสดง

 2. สำเนาบัตรประชาชนของเจ้าบ้าน พร้อมลงชื่อรับรองสำเนาถูกต้องในเอกสาร

 3. สำเนาทะเบียนบ้านฉบับเจ้าบ้าน พร้อมลงชื่อรับรองสำเนาถูกต้องในเอกสาร

 4. สำเนาสัญญาเช่าบ้าน (กรณีเช่าบ้าน) และนำสัญญาเช่าตัวจริงมาแสดงด้วย

 เอกสารที่ใช้ในการจดทะเบียนเปลี่ยนแปลงรายการ

 กรณีที่ 1 เปลี่ยนชื่อ &ndash; สกุล

 1. สำเนาบัตรประชาชนผู้ประกอบกิจการที่เปลี่ยนแปลงเป็นปัจจุบัน

 2. สำเนาเอกสารเปลี่ยนชื่อตัวหรือชื่อสกุล

 3. ใบทะเบียนพาณิชย์ตัวจริง

 กรณีที่ 2 เปลี่ยนชื่อร้าน/ประเภท พาณิชยกิจ

 1. สำเนาบัตรประชาชนของผู้ประกอบกิจการพร้อมลงชื่อรับรองสำเนาถูกต้อง

 2. ใบทะเบียนพาณิชย์ตัวจริง

 กรณีที่ 3 เปลี่ยนที่อยู่ ให้นำเอกสารมาเช่นเดียวกับการจดทะเบียนใหม่ พร้อมใบทะเบียนพาณิชย์ตัวจริง

 เอกสารที่ใช้ในการจดทะเบียนเลิกประกอบพาณิชยกิจ

 1. สำเนาบัตรประชาชน (ผู้ขอจด) พร้อมนำบัตรประชาชนมาแสดงด้วย

 2. ใบทะเบียนพาณิชย์ตัวจริง

 \* กรณีมอบอำนาจให้ทำหนังสือมอบอำนาจและแนบสำเนาบัตรประจำตัวประชาชนของผู้รับมอบอำนาจพร้อมติดอากรแสตมป์

 \*\* เอกสารที่ใช้เรียกดูประกอบการพิจารณาจดทะเบียนเลิก ทีดังนี้

 1. บัตรประชาชน (ตัวจริง)

 2. ทะเบียนบ้าน(ร้านค้า) หรือสัญญาเช่า (ตัวจริง)

 3. กรณีมีการเปลี่ยนชื่อตัว ชื่อสกุล ให้นำหลักฐานการเปลี่ยนแปลงมาแสดงต่อเจ้าหน้าที่ (ฉบับจริง)

ผู้ประกอบกิจการการค้าต้องยื่นจดทะเบียนภายใน 30 วัน นับตั้งแต่วันที่เริ่มประกอบกิจการค้าหรือวันที่มีการเปลี่ยนแปลงรายการจดทะเบียนหรอวันเลิกประกอบกิจการค้า

 อัตราโทษและค่าปรับ

 ความอาญาตามพระราชบัญญัติทะเบียนพาณิชย์ พ.ศ.2499

 ความผิดตาม มาตรา 19

 1. ผู้ประกอบพาณิชยกิจไม่จดทะเบียนพาณิชย์ ไม่จดทะเบียนเปลี่ยนแปลงรายการหรือ ไม่จดทะเบียนเลิกประกอบพาณิชยกิจ หรือ

 2. ผู้ประกอบพาณิชยกิจผู้ใดแสดงรายการเท็จ หรือ

 3. เมื่อนายทะเบียนพาณิชย์เรียกผู้ประกอบพาณิชย์ผู้ใดสอบสวนข้อความอันเกี่ยวกับการจดทะเบียนแล้ว ผู้ประกอบพาณิชยกิจผู้นั้นไม่มาหรือไม่ยอมให้ถ้อยคำ หรือ

 4. ผู้ประกอบพาณิชยกิจผู้ใดไม่ยอมให้นายทะเบียนพาณิชย์หรือพนักงานเจ้าหน้าที่เข้าไปตรวจสอบในสำนักงานของผู้ประกอบพาณิชยกิจมีความผิดต้อง ระวางโทษปรับไม่เกิน สองพันบาท และในกรณีตามข้อ (1) อันเป็นความผิดต่อเนื่องกัน ให้ปรับอีกวันละไม่เกิน หนึ่งร้อยบาท จนกว่าจะได้ปฏิบัติให้เป็นไปตามพระราชบัญญัติฯ

 ความผิดตาม มาตรา 20

 1. ถ้าใบทะเบียนพาณิชย์สูญหาย ผู้ประกอบพาณิชยกิจผู้ใด ไม่ยื่นคำร้องขอรับใบแทนทะเบียนพาณิชย์ ภายใน 30 วัน นับแต่วันที่สูญหาย

 2. ผู้ประกอบพาณิชยกิจผู้ใดไม่แสดงใบทะเบียนพาณิชย์หรือใบแทนใบทะเบียนพาณิชย์ ไว้ ณ สำนักงานในที่เปิดเผยซึ่งอาจเห็นได้ง่าย

 3. ผู้ประกอบพาณิชยกิจผู้ใดเมื่อขอจดทะเบียนแล้วไม่จัดให้มีป้ายชื่อที่ใช้ในการประกอบพาณิชยกิจ ไว้ที่หน้าสำนักงาน สาขา(ถ้าหากมี) โดยเปิดเผยภายใน 30 วัน นับแต่วันที่จดทะเบียน มีความผิดต้องระวางโทษปรับไม่เกิน สองพันบาท และในกรณีอันเป็นความผิดต่อเนื่องกัน ให้ปรับอีกวันละไม่เกิน ยี่สิบบาท จนกว่าจะได้ปฏิบัติให้เป็นไปตามพระราชบัญญัติ

 ความผิดตาม มาตรา 16 และ 21

 1. ผู้ประกอบพาณิชยกิจซึ่งกระทำการฉ้อโกงประชาชนปนสินค้าโดยเจตนาทุจริตปลอมสินค้า หรือกระทำการทุจริตอื่นใดอย่างร้ายแรง จะถูกถอนใบทะเบียนพาณิชย์

 2. ผู้ประกอบพาณิชยกิจ ผู้ใดถูกสั่งถอนใบทะเบียนพาณิชย์แล้วยังฝ่าฝืนประกอบพาณิชยกิจต่อไปมีความผิดต้องระวางโทษปรับไม่เกินหนึ่งหมื่นบาทหรือจำคุกไม่เกินหนึ่งปี หรือทั้งจำทั้งปรับ

1. **ขั้นตอน ระยะเวลา และส่วนงานที่รับผิดชอบ**

| **ที่** | **ประเภทขั้นตอน** | **รายละเอียดของขั้นตอนการบริการ** | **ระยะเวลาให้บริการ** | **ส่วนงาน / หน่วยงานที่รับผิดชอบ**  | **หมายเหตุ** |
| --- | --- | --- | --- | --- | --- |
| 1) | การตรวจสอบเอกสาร | ผู้ที่ประสงค์จะจดทะเบียนพาณิชย์ ยื่นคำขอพร้อมเอกสารหลักฐาน และเจ้าหน้าที่ตรวจสอบความถูกต้องของเอกสารหลักฐานประกอบ/แจ้งผล | 30 นาที | องค์การบริหารส่วนตำบลโคกหินแฮ่ อำเภอเรณูนคร จังหวัดนครพนม | - |
| 2) | การตรวจสอบเอกสาร | เจ้าหน้าที่การเงินรับชำระค่าธรรมเนียม | 5 นาที | องค์การบริหารส่วนตำบลโคกหินแฮ่ อำเภอเรณูนคร จังหวัดนครพนม | - |
| 3) | การพิจารณา | นายทะเบียนรับจดทะเบียน/เจ้าหน้าที่บันทึกข้อมูลเข้าระบบ/จัดเตรียมใบสำคัญการจดทะเบียน/หนังสือรับรอง/สำเนาเอกสาร | 15 นาที | องค์การบริหารส่วนตำบลโคกหินแฮ่ อำเภอเรณูนคร จังหวัดนครพนม | - |
| 4) | การพิจารณา | นายทะเบียนตรวจเอกสารและลงนาม/มอบใบทะเบียนพาณิชย์ให้ผู้ยื่นคำขอ | 10 นาที | องค์การบริหารส่วนตำบลโคกหินแฮ่ อำเภอเรณูนคร จังหวัดนครพนม | - |

**ระยะเวลาดำเนินการรวม** 0 -

1. **งานบริการนี้ ผ่านการดำเนินการลดขั้นตอน และระยะเวลาปฏิบัติราชการมาแล้ว**

ยังไม่ผ่านการดำเนินการลดขั้นตอน

1. **รายการเอกสารหลักฐานประกอบการยื่นคำขอ**

**15.1) เอกสารยืนยันตัวตนที่ออกโดยหน่วยงานภาครัฐ**

| **ที่** | **รายการเอกสารยืนยันตัวตน** | **หน่วยงานภาครัฐผู้ออกเอกสาร** | **จำนวนเอกสารฉบับจริง** | **จำนวนเอกสารสำเนา** | **หน่วยนับเอกสาร**  | **หมายเหตุ** |
| --- | --- | --- | --- | --- | --- | --- |
| 1) | สำเนาบัตรประจำตัวประชาชน (ผู้จด) พร้อมนำบัตรประชาชนมาแสดง | - | 1 | 1 | ฉบับ | - |

**15.2) เอกสารอื่น ๆ สำหรับยื่นเพิ่มเติม**

| **ที่** | **รายการเอกสารยื่นเพิ่มเติม** | **หน่วยงานภาครัฐผู้ออกเอกสาร** | **จำนวนเอกสารฉบับจริง** | **จำนวนเอกสารสำเนา** | **หน่วยนับเอกสาร**  | **หมายเหตุ** |
| --- | --- | --- | --- | --- | --- | --- |
| 1) | สำเนาบัตรประชาชนของเจ้าบ้าน | - | 1 | 1 | ฉบับ | - |
| 2) | สำเนาทะเบียนบ้าน (เจ้าบ้าน)  | - | 1 | 1 | ฉบับ | - |
| 3) | สำเนาสัญญาเช่าบ้าน (กรณีเช่าบ้าน) และนำหนังสือสัญญาเช่าตัวจริงมาแสดง | - | 1 | 1 | ฉบับ | - |
| 4) | แผนที่ตั้งกิจการ | - | 1 | 0 | ฉบับ | - |

1. **ค่าธรรมเนียม**

|  |  |
| --- | --- |
| 1) | **ตั้งใหม่**  **ค่าธรรมเนียม** 50 บาท**หมายเหตุ** *-*  |
| 2) | **ออกใบแทน**  **ค่าธรรมเนียม** 30 บาท**หมายเหตุ** *-*  |
| 3) | **ขอตรวจเอกสาร**  **ค่าธรรมเนียม** 20 บาท**หมายเหตุ** *-*  |
| 4) | **คัดสำเนาและรับรองเอกสาร**  **ค่าธรรมเนียม** 30 บาท**หมายเหตุ** *-*  |

1. **ช่องทางการร้องเรียน**

|  |  |
| --- | --- |
| 1) | **ช่องทางการร้องเรียน** องค์การบริหารส่วนตำบลโคกหินแฮ่ เลขที่ 87 หมู่ที่ 3 ตำบลโคกหินแฮ่ อำเภอเรณูนคร จังหวัดนครพนม 48170 โทร/โทรสาร.042530831***หมายเหตุ*** *-* |
| 2) | **ช่องทางการร้องเรียน** กรมพัฒนาธุรกิจการค้า กองทะเบียนธุรกิจ ส่วนพัฒนาการจดทะเบียนพาณิชย์ เลขที่ 563 ถนนนนทบุรี ตำบลบางกระสอ อำเภอเมืองนนทบุรี จังหวัดนนทบุรี 11000 โทร. 02-547-44446-7 โทรสาร. 02-547-4431 สายด่วน. 1570 ต่อ 3924,3914,3932 ***หมายเหตุ*** *-* |
| 3) | **ช่องทางการร้องเรียน** ศูนย์บริการประชาชน สำนักปลัดสำนักนายกรัฐมนตรี***หมายเหตุ*** *( เลขที่ 1 ถ.พิษณุโลก เขตดุสิต กทม. 10300 / สายด่วน 1111 / www.1111.go.th / ตู้ ปณ.1111 เลขที่ 1 ถ.พิษณุโลก เขตดุสิต กทม. 10300)* |

1. **ตัวอย่างแบบฟอร์ม ตัวอย่าง และคู่มือการกรอก**

|  |
| --- |
| *ไม่มีแบบฟอร์ม ตัวอย่าง และคู่มือการกรอก* |

1. **หมายเหตุ**

-

|  |  |
| --- | --- |
| **วันที่พิมพ์** | 14/09/2558 |
| **สถานะ** | รออนุมัติขั้นที่ 1 โดยหัวหน้าหน่วยงาน (Reviewer) |
| **จัดทำโดย** | องค์การบริหารส่วนตำบลโคกหินแฮ่ อำเภอเรณูนคร จังหวัดนครพนม สถ.มท. |
| **อนุมัติโดย** | - |
| **เผยแพร่โดย** | - |